Johnny Carey

John Joseph Carey (23. helmikuuta 1919 Dublin, Irlanti – 23. elokuuta 1995) oli irlantilainen jalkapalloilija ja valmentaja. Pelaajaurallaan Carey edusti suurimmaksi osaksi Manchester Unitedia, jonka kapteenina toimi vuosien 1946 ja 1953 välillä. ManUssa Carey pelasi yhteensä 344 ottelua, joissa hän teki 18 maalia. Hän myös johdatti Unitedin FA Cupin voittoon vuonna 1948 ja Englannin liigamestaruuteen kaudella 1951/52. 

17-vuotiaana ManUssa ensi kertaa esiintynyt Carey oli monipuolinen jalkapalloilija, pystyen pelaamaan oikeastaan mitä pelipaikkaa tahansa. Urallaan hän pelasi yhdeksällä eri paikalla. 

Carey edusti maajoukkuetasolla Irlantia 27 ottelussa ja Pohjois-Irlantia yhdeksässä ottelussa.

Valmennusurallaan Carey toimi muun muassa Blackburn Roversin, Irlannin, Evertonin ja Nottingham Forestin valmentajana.

Aiheesta muualla 
Profiili Manchester Unitedin sivuilla 

Irlantilaiset jalkapalloilijat
Irlantilaiset jalkapallovalmentajat
Vuonna 1919 syntyneet
Vuonna 1995 kuolleet